KOMISIJOS REGLAMENTAS (EB) Nr. 182/2008
2008 m. vasario 28 d.
kuriuo iš dalies keičiamas Reglamentas (EB) Nr. 1146/2007, patvirtinantis planą, pagal kurį valstybėms narėms paskiriamos 2008 m. biudžetiniams metams priskirtinos lėšos maistui iš intervencinių atsargų labiausiai nepasiturintiems asmenims Bendrijoje tiekti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 43 straipsnio g punktą,
kadangi:
(1)
Atsižvelgiant į tai, kad antrojoje 2007 m. pusėje labai padidėjo maisto produktų kainos, valstybėms narėms pagal 2008 m. paskirstymo planą skirti finansiniai ištekliai, nurodyti galutiniame biudžete, viršijo Komisijos reglamente (EB) Nr. 1146/2007 (2) numatytus išteklius. Šie nauji turimi ištekliai valstybėms narėms turėtų būti skiriami atsižvelgiant į jų pateiktas paraiškas ir poreikius, apie kuriuos pranešta pagal 1992 m. spalio 29 d. Komisijos reglamento (EEB) Nr. 3149/92, nustatančio išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles (3), 1 straipsnio 1 dalį ir 2 straipsnį.
(2)
Todėl reikėtų atitinkamai iš dalies pakeisti Reglamentą (EB) Nr. 1146/2007.
(3)
Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1146/2007 priedai iš dalies keičiami pagal šio reglamento priedą.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. vasario 28 d.